**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTO ,,BEŠEIMININKIŲ APLEISTŲ STATINIŲ LIKVIDAVIMAS MOLĖTŲ RAJONO SAVIVALDYBĖJE“ RENGIMUI IR ĮGYVENDINIMUI**

2019 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-19 priemonės „Kraštovaizdžio apsauga“ projektų finansavimo sąlygų aprašo, patvirtinto Lietuvos Respublikos aplinkos ministro 2016 m. kovo 23 d. įsakymu Nr. D1-209 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-19 priemonės „Kraštovaizdžio apsauga“ projektų finansavimo sąlygų aprašo patvirtinimo“, 13, 55, 57, 68.8 punktais, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, III prioriteto „Infrastruktūra užtikrinanti kokybišką, patogų gyvenimą“ 04.02. tikslo „Palaikyti saugią ir švarią aplinką“ 04.02.01. uždavinio „Saugoti ir tausoti aplinką“ 04.02.01.04. priemone „Bešeimininkių pastatų likvidavimas“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų Aplinkos projektų valdymo agentūrai projekto „Bešeimininkių apleistų statinių likvidavimas Molėtų rajono savivaldybėje” paraišką ir organizuotų jo įgyvendinimą pagal 2014-2020 metų Europos Sąjungos fondų investicijų veiksmų programos priemonę 05.5.1-APVA-R-19 „Kraštovaizdžio apsauga“.
2. Įsipareigoti padengti ne mažiau kaip 15 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.
3. Pavesti Molėtų rajono savivaldybės administracijos direktoriui organizuoti 1 punkte nurodyto projekto rengimą bei įgyvendinimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras